Hun har flere meritter fra junior-VM. Under junior-VM 2005 vant hun normaldistansen, og to år senere tok hun gull på både sprinten og jaktstarten. Sleptsova deltok første gang i verdenscupen sesongen &lt;a href="Verdenscupen%20i%20skiskyting%202006/07"&gt;2006/07&lt;/a&gt;. Under VM i skiskyting 2008 i Östersund tok hun bronse på Mixed-stafetten sammen med Oksana Neupokojeva, Dmitrij Jarosjenko og Nikolaj Kruglov. Hennes første pallplasseringer i verdenscupen var andreplassene på sprintdistansen i Oberhof og i Ruhpolding i januar 2008. I tillegg tok hun to verdenscupseire på sprinten og jaktstarten i Holmenkollen. Hennes tredje seier kom på en sprint i Hochfilzen &lt;a href="Verdenscupen%20i%20skiskyting%202008/09"&gt;sesongen 2008/09&lt;/a&gt;. Hun har totalt fem individuelle verdenscupseire og kom på 8.-plass i verdenscupen sammenlagt &lt;a href="Verdenscupen%20i%20skiskyting%202007/08"&gt;sesongen 2007/08&lt;/a&gt;.